


Načrt ravnanja z raziskovalnimi podatki (NRRP) – 1

Osnutek NRRP - ob prijavi dispozicije doktorske disertacije 

	0.1 Ime in priimek doktoranda/doktorandke: Ime Priimek

0.2 Doktorski program in področje: Doktorski študijski program tretje stopnje Teologija – smer Zakonska in družinska terapija

0.3 Predlagani naslov doktorske disertacije: Procesi doživljanja in pomen terapevtskega odnosa pri klientih v zakonski in družinski terapiji


	1. Vrsta podatkov in metode njihovega zbiranja in/ali ustvarjanja
1.1 Katere podatke boste zbirali oziroma pridobivali in/ali ustvarjali?

Surovi podatki: 
	Vrste podatkov
	format
	nosilec
	Občutljivost podatkov

	Zvočni posnetki intervjujev
	.mp3
	diktafon
	Da – možna vsebnost identifikacijskih podatkov 

	Dobesedni transkripti intervjujev
	.docx
	osebni računalnik
	Da - možna vsebnost identifikacijskih podatkov

	Kvantitativni podatki rešenih vprašalnikov
	.xlsx
	Spletna aplikacija teof.1ka
	Ne – podatki ne vsebujejo identifikacijskih podatkov; vsebujejo demografske podatke (spol, starost, zakonski status). 



Obdelani podatki: 
	Vrste podatkov
	format
	nosilec
	Občutljivost podatkov

	Anonimizirani in psevdonimizirani transkripti 
	.docx
	osebni računalnik,
zunanji prenosni disk
	Da – specifična osebna zgodba, po kateri lahko bližnje osebe prepoznajo udeleženca

	Kodirne sheme (posamezne izjave iz intervjuja in njim pripisane kode)
	.docx
.qlt
	osebni računalnik,
zunanji prenosni disk
	Ne.

	Analitični zapiski raziskovalke (sprotne opombe ob kodiranju)
	.docx
.qlt
	fizični zvezek, osebni računalnik,
zunanji prenosni disk
	Ne.





	Vrste podatkov
	format
	nosilec
	Občutljivost podatkov

	Analitične matrike
(šifre udeležencev, osrednje teme, pogostost pojavljanja, opombe)
	.xlsx
	osebni računalnik,
zunanji prenosni disk
	Da – specifična osebna zgodba, po kateri lahko bližnje osebe prepoznajo udeleženca (če bralec sledi izjavam udeleženca z isto šifro)

	Konceptualni model raziskovane teme (povezave med kategorijami in nadkategorijami)
	.xlsx
.docx
.ppt
	osebni računalnik,
zunanji prenosni disk
	Ne.

	Tabele s statističnimi izračuni
	.omv
.xlsx
.doc
	osebni računalnik,
zunanji prenosni disk
	Ne.



1.2 Na kakšen način boste zbirali oziroma pridobivali in/ali ustvarjali nove podatke in kako boste uporabljali že obstoječe podatke za potrebe vaše disertacije?
Pridobivanje surovih podatkov: Kvalitativni podatki bodo zbrani s pomočjo polstrukturiranih intervjujev s klienti, ki so vključeni v proces zakonske in družinske terapije. Intervjuji bodo izvedeni individualno, predvidoma v živo ali preko varne spletne platforme, ter zvočno snemani ob predhodnem informiranem soglasju udeležencev. Kvantitativni podatki bodo zbrani s pomočjo spletne aplikacije teof.1ka. 

Ustvarjanje obdelanih podatkov: Raziskava bo uporabljala kvalitativno metodologijo utemeljene teorije (ang. grounded theory). Analiza bo potekala v več fazah: odprto kodiranje, osno kodiranje in selektivno kodiranje. Na podlagi primerjalne analize intervjujev bo oblikovan konceptualni model razumevanja doživljanja klientov v terapevtskem procesu. Kvantitativni podatki bodo obdelani z odprtokodnim programom Jamovi, ki je nameščen na osebnem računalniku. 

Sodelovanje z zunanjimi subjekti: Pri raziskavi ni predvideno sodelovanje z zunanjim podjetjem ali institucijo, ki bi pogojevala uporabo podatkov.

Uporaba že obstoječih podatkov tretjih oseb: Obstoječi podatki tretjih oseb ne bodo uporabljeni. 

1.3 Če boste delali z občutljivimi podatki, navedite, kako boste z njimi ravnali na način, ki je skladen z etičnimi standardi in zakonodajo.

Presoja etičnosti raziskave: Gre za raziskavo z minimalnim tveganjem za udeležence. Pred njeno izvedbo bomo pridobili soglasje Komisije za etiko Teološke fakultete Univerze v Ljubljani. 
Občutljivost surovih podatkov: Raziskava vključuje občutljive osebne podatke: zvočni posnetki intervjujev in njihovi dobesedni prepisi potencialno lahko vsebujejo osebne in identifikacijske podatke (čeprav se ti med raziskavo ne bodo namerno zbirali). Vsi ti podatki bodo iz transkriptov izbrisani oziroma ustrezno psevdonimizirani. Dostop do surovih podatkov je omejen izključno na člane raziskovalne ekipe. 
Občutljivost obdelanih podatkov: Anonimizirani in psevdonimizirani transkripti ter analitične matrike, v katerih so posamezne izjave še pripisane posameznim udeležencem (udeleženci so označeni s šiframi), še vedno vsebujejo tveganje, da lahko bližnje osebe udeležencev prepoznajo udeleženca na temelju specifične osebne zgodbe, ki je razvidna iz udeleženčevih izjav. Ti podatki bodo ostali dostopni izključno raziskovalni ekipi in skrbno zaščiteni skozi celoten raziskovalni proces. 
Postopek pridobivanja soglasja s strani udeležencev: Vsak udeleženec bo pred vključitvijo v raziskavo obveščen o poteku raziskave, njegovi vlogi v raziskavi, pravico do prekinitve sodelovanja v raziskavi, načinu zbiranja podatkov o njem, ravnanju z raziskovalnimi podatki ter načinom dolgoročnega hranjenja anonimiziranih podatkov v repozitoriju Univerze v Ljubljani. Ključne informacije bodo zapisane v obrazcu obveščenega soglasja, ki ga bo vsak udeleženec, ki bo privolil v sodelovanje v raziskavi, podpisal. 


	2. Način hranjenja in zaščita podatkov med raziskavo
2.1 Na kakšen način boste hranili podatke?

Vsi elektronski podatki, ki bodo nastali tekom raziskave, bodo hranjeni na osebnih računalnikih članov raziskovalne ekipe, ki so zaščiteni z osebnimi gesli (znanimi izključno članom raziskovalne ekipe – to sta raziskovalka in njen mentor). Varnostne kopije vseh obdelanih podatkov se bodo hranile na zunanjem disku, ki je prav tako zaščiten z geslom, ki je znano izključno članom raziskovalne ekipe. 
Obdelani podatki, ki ne vsebujejo več občutljivih podatkov (kodirne sheme, analitične matrike z odstranjenimi oznakami udeležencev ter konceptualni model raziskovane teme) se bodo hranili tudi v podatkovnem repozitoriju Univerze v Ljubljani. 

2.2 Če boste delali z občutljivimi podatki, kako boste skrbeli za njihovo varovanje in zaščito? (v nasprotnem primeru to vprašanje preskočite)

Obrazci obveščenih soglasij v fizični obliki se bodo hranili v zaprti kuverti v zaklenjeni omari, do katere ima dostop le raziskovalka. Elektronsko pridobljena soglasja se bodo hranila v posebni mapi na osebnem računalniku raziskovalke, ločeno od vseh drugih raziskovalnih podatkov. 
Gesla, ki bodo uporabljena za zaščito podatkov na elektronskih medijih, bodo močna gesla, generirana za vsak elektronski medij posebej. Z močnimi gesli bodo zaščiteni vsi elektronski podatki, zbrani ali nastali tekom raziskave. 
Varovanje elektronskih medijev: Elektronski mediji bodo v času neuporabe hranjeni v varovanem in zaklenjenem prostoru, do katerega imajo dostop le člani raziskovalne ekipe.
Ločena hramba: Elektronski raziskovalni podatki se bodo hranili v več ločenih in nepovezanih mapah: 1 - mapa za obveščena soglasja; 2 – mapa za surove podatke; 3 – mapa za obdelane podatke, ki še vključujejo sledi občutljivih podatkov; 4 – mapa za obdelane podatke brez občutljivih podatkov.  
Čas hrambe: Po zaključenem zagovoru doktorske disertacije bodo tako fizična kot elektronska obveščena soglasja trajno uničena. Prav tako bodo po zaključku zagovora doktorske disertacije trajno uničeni surovi podatki, zbrani v raziskavi. Za obdelane podatke je predvidena trajna hramba. 
Dostopnost podatkov, za katere je predvidena trajna hramba: Obdelani podatki, ki še vključujejo sledi občutljivih podatkov (anonimizirani in psevdonimizirani transkripti ter analitične matrike, kjer so posamezne izjave še povezane s specifičnimi udeleženci), bodo ostali dostopni izključno članom raziskovalne ekipe; obdelani podatki, ki ne vsebujejo niti sledi občutljivih podatkov, pa bodo v skladu z načeli odprte znanosti dostopni tudi tretjim osebam. 


	3. Dolgotrajna dostopnost in hranjenje podatkov
3.1 V katerem (podatkovnem) repozitoriju boste raziskovalne podatke objavili in dolgoročno hranili po zaključku raziskovalnega dela v skladu s 50. členom Pravilnika o doktorskem študiju UL?

Tretjim osebam bodo dostopni le obdelani podatki, ki ne vsebujejo več občutljivih podatkov. To so naslednji podatki: 
· kodirne sheme (posamezne izjave iz intervjuja in njim pripisane kode), dostopne v format .docx in .pdf;  
· analitične matrike, iz katerih bodo odstranjene oznake udeležencev (vsebujejo pa osrednje teme, pogostost pojavljanja tem ter raziskovalne opombe); dostopne bodo v formatu .xlsx; 
· konceptualni model raziskovane teme (prikaz povezav med kategorijami in nadkategorijami); dostopne bodo v formatu .xlxs;
· anonimizirani kvantitativni podatki rešenih vprašalnikov, iz katerih bodo odstranjeni morebitni občutljivi podatki; dostopni bodo v formatu .xlxs.
Ti podatki bodo shranjeni v Repozitoriju Univerze v Ljubljani (RUL). 

3.2 Če načrtujete omejiti dostop do podatkov za določen čas, navedite razloge.

Dostop do podatkov, ki bodo shranjeni v Repozitoriju Univerze v Ljubljani, bo omejen. Do podatkov bo mogoče dostopati na podlagi utemeljenega načrta raziskave, ki bo temeljil na ponovni uporabi že zbranih podatkov. Prošnji mora biti priloženo soglasje pristojne etične komisije o etični primernosti načrtovane raziskave. 
Dostop do anonimiziranih transkriptov je mogoč na podlagi utemeljene raziskovalne prošnje in ob podpisu izjave o etični uporabi podatkov. Prošnjo za ponovno uporabo podatkov se naslovi na naslov glavne raziskovalke. 







